Translate the text from Welsh to English.



 
Ar ymweliad ag Ysbyty Castell\-nedd Port Talbot, gwelodd y Gweinidog Iechyd â’i llygaid ei hun sut y mae’r cysyniad newydd o wardiau digidol yn trawsnewid prosesau cadw cofnodion y mae angen neilltuo tipyn o amser i’w cyflawni fel arfer. Bydd hyn o fudd i’r staff gofal iechyd yn ogystal â’r cleifion.  

  

Mae dwy system ddigidol newydd sy'n cael eu cyflwyno ar draws Cymru gyfan yn allweddol i’r trawsnewidiad hwn: Cofnod Gofal Nyrsio Cymru (WNCR) a’r system ar gyfer rhoi presgripsiynau a gweinyddu meddyginiaethau yn electronig (EPMA).  

  

Mae’r systemau newydd yn arbed amser ac yn gwella effeithlonrwydd, yn hybu diogelwch cleifion ac ansawdd y gofal, ac yn arbed arian i’r byrddau iechyd.  

  

Mae EPMA yn darparu system electronig ar gyfer rhoi meddyginiaethau ar bresgripsiwn a gweinyddu meddyginiaethau i gleifion sydd yn yr ysbyty.  

  

Yn ardal Bwrdd Iechyd Prifysgol Bae Abertawe, mae’r system wedi bod yn gyfrifol am:


* Arbed mwy na 2000 o oriau o amser presgripsiynydd bob blwyddyn drwy beidio â gorfod ail\-ysgrifennu siartiau meddyginiaeth sydd wedi mynd ar goll, siartiau sydd â diffyg yn y cofnodion neu siartiau sy’n cynnwys cofnodion llawn yng Nghastell\-nedd Port Talbot, a 3,600 o oriau pellach y flwyddyn yn Ysbyty Singleton.
* Lleihau'r amser a dreulir ar un rownd gyffuriau, fesul nyrs, fesul ward, o ddeng munud yn Ysbyty Castell\-nedd Port Talbot ac o 6 munud yn Ysbyty Singleton.
* Arbed 3,300 o oriau nyrsio y flwyddyn yn chwilio am siartiau meddyginiaeth yn Ysbyty Castell\-nedd Port Talbot a 5,600 o oriau y flwyddyn yn Ysbyty Singleton.
* Lleihau’n sylweddol unrhyw wallau sy'n gysylltiedig â rhoi meddyginiaethau ar bresgripsiwn a gweinyddu meddyginiaethau.


Bydd pob bwrdd ac ymddiriedolaeth iechyd arall yn dechrau gweithredu'r system o 1 Ebrill 2024\.  

  

Mae WNCR yn ei gwneud yn bosibl i staff gofnodi gwybodaeth am gleifion, a’i rhannu a chael mynediad ati, yn electronig ar draws wardiau, safleoedd ysbytai ac ardaloedd byrddau iechyd. Mae hefyd wedi safoni gwybodaeth sy’n cael ei chasglu am oedolion mewn ysbytai, gan ddileu amrywiadau ar draws y gwahanol fyrddau iechyd.  

  

Mae pob bwrdd iechyd a'r rhan fwyaf o ysbytai ledled Cymru bellach yn defnyddio'r cofnod nyrsio electronig, a’r bwriad yw y bydd y gweddill yn gwneud hynny hefyd erbyn mis Mawrth 2024\.  

  

Yn ôl un darn o waith ymchwil, ar draws ardal Bwrdd Iechyd Prifysgol Cwm Taf Morgannwg, rhwng mis Awst 2021 a mis Gorffennaf 2023, cafodd 1,357,827 o ddarnau o ddogfennaeth bapur – sy’n cyfateb i 135 o goed – eu harbed oherwydd bod WNCR ar waith. Amcangyfrifwyd hefyd fod £1\.66 yn llai yn cael ei wario ar argraffu fesul claf – gan arwain at arbedion blynyddol o tua £132,800\.  

  

Mae Bwrdd Iechyd Prifysgol Bae Abertawe hefyd wedi datblygu ei system electronig ei hun ar gyfer rheoli llif cleifion, o'r enw Signal. Mae’r system hon yn helpu i fynd ymhellach eto i wella diogelwch cleifion a dileu unrhyw oedi o ran gofal cleifion. Mae diddordeb gan fyrddau iechyd eraill yng Nghymru mewn mabwysiadu'r system.  

  

Mae Signal yn cadw llygad digidol ar gleifion o'r amser y byddant yn cael eu derbyn i'r ysbyty hyd at yr amser y byddant yn cael eu rhyddhau. Mae'n golygu bod staff sy'n ymwneud â'u gofal yn ymwybodol o unrhyw gymorth sydd ei angen arnynt i adael yr ysbyty cyn gynted â phosibl. Mae hyn yn cynnwys manylion unrhyw becyn gofal y gallai fod ei angen arnynt cyn y gallant adael.  

  

Mae’r system yn cael ei defnyddio ar draws ardal Bwrdd Iechyd Prifysgol Bae Abertawe i gefnogi sesiynau ar\-lein i drafod pob claf sydd ar y bwrdd, sy’n cael eu cynnal gan y clinigwyr sy'n gofalu am y cleifion. Mae'n golygu bod yr wybodaeth berthnasol ar gael yn ddigidol, mewn amser real, i bob aelod o'r tîm sy'n ymwneud â gofal y claf, ble bynnag y bo’r aelod o staff ar y pryd.  

  

Mae Signal hefyd yn rhoi trosolwg i reolwyr ysbytai o'r hyn sy'n digwydd ym mhob maes clinigol. Mae'n rhoi gwybodaeth amser real hanfodol am gapasiti ar draws holl safleoedd y bwrdd iechyd, ac mae’n helpu i nodi meysydd a allai fod angen cymorth ychwanegol.  

  

Dywedodd Eluned Morgan, y Gweinidog Iechyd:



> Mae manteision y systemau digidol newydd rydyn ni’n eu hariannu yn amlwg i bawb. Maen nhw’n symleiddio prosesau gweinyddol ar gyfer staff gofal iechyd ac yn rhoi mwy o amser iddyn nhw ganolbwyntio ar ofal cleifion.  
> 
>   
> 
> Yn ogystal â gwella ansawdd gofal, maen nhw hefyd yn arbed arian i fyrddau iechyd yn ystod cyfnod ariannol hynod heriol.  
> 
>   
> 
> Rydw i’n falch iawn o weld hefyd fod Bwrdd Iechyd Prifysgol Bae Abertawe wedi datblygu eu system ddigidol eu hunain i helpu i gyflymu'r broses o ryddhau cleifion yn ddiogel o'r ysbyty. Mae’n hanfodol iddyn nhw allu gwneud hyn er mwyn gwella llif y cleifion drwy’r ysbytai a thorri amseroedd aros.  
> 
>   
> 
> Datblygiadau arloesol fel hyn yw’r union fath o atebion y mae angen inni eu rhoi ar waith i sicrhau Gwasanaeth Iechyd sy'n addas ar gyfer y dyfodol.


Dywedodd Matthew John, Cyfarwyddwr Gwasanaethau Digidol Bwrdd Iechyd Prifysgol Bae Abertawe:



> Mae Signal yn enghraifft wych o glinigwyr a gweithwyr proffesiynol o’r maes digidol yn cydweithio i ddarparu atebion digidol sy'n golygu ei bod yn bosibl inni roi gofal gwell i'n cleifion.  
> 
>   
> 
> Mae clinigwyr Bwrdd Iechyd Prifysgol Bae Abertawe nawr yn gallu gweld gwybodaeth hanfodol am eu cleifion, ynghyd ag unrhyw gamau gweithredu sy’n weddill i’w cymryd, a hynny mewn amser real ac o unrhyw ddyfais. Mae hyn yn dileu unrhyw oedi a rhwystrau gweinyddol.


Dywedodd Fran Beadle, Prif Swyddog Gwybodaeth Nyrsio Iechyd a Gofal Digidol Cymru, a ddatblygodd WNCR mewn partneriaeth â phob bwrdd ac ymddiriedolaeth iechyd yn GIG Cymru:



> Mae WNCR wedi trawsnewid nyrsio yng Nghymru drwy safoni dogfennau a darparu datrysiad digidol, er mwyn gwella diogelwch cleifion a phrofiad y claf. Cafwyd cydweithio, ymgysylltu a gwrandawyd ar adborth gan y staff nyrsio – dyna beth sydd wedi gwneud y prosiect hwn mor llwyddiannus.







Translation:


 
On a visit to Neath Port Talbot Hospital the Health Minister saw first\-hand how a new digital ward concept is transforming time\-consuming documentation processes for healthcare staff and patients.  

  

Key to this are two new digital systems which are being rolled out across Wales, the Welsh Nursing Care Record (WNCR) and Electronic Prescribing and Medicines Administration (EPMA).  

  

They are saving time and improving efficiency, bolstering patient safety and quality of care, and saving money for Health Boards.  

  

EPMA provides an electronic system for the prescribing and administering of medicines for patients in hospital.  

  

In the Swansea Bay University Health Board area it has:


* Saved more than 2000 hours of prescriber time each year from re\-writing lost, missing or full medication charts at Neath Port Talbot, and a further 3,600 hours a year at Singleton Hospital.
* Reduced the time spent on individual drug rounds per nurse, per ward by 10 minutes at Neath Port Talbot and 6 minutes at Singleton.
* Saved 3,300 nursing hours per year searching for medication charts at Neath Port Talbot and 5,600 hours per year at Singleton.
* Significantly reduced errors associated with medicine prescribing and administration.


All other Health Boards and Trusts will start implementing the system from 1st April 2024\.  

  

The WNCR allows staff to record, share and access patient information electronically across wards, hospital sites and Health Board areas. It has also standardised information collected about adults in hospitals, eliminating variation across Health Boards.  

  

All Health Boards and most hospitals across Wales are now using the electronic nursing records, with the remainder set to come on board by March 2024\.  

  

One piece of research found that across the Cwm Taf Morgannwg University Health board area, between August 2021 and July 2023, WNCR saved 1,357,827 pieces of paper documentation – the equivalent of 135 trees. It also saw an estimated £1\.66 less spent on printing per patient – resulting in annual savings of around £132,800\.  

  

Swansea Bay University Health Board has also developed its own electronic system for patient flow, called Signal. This is further helping to improve patient safety and remove delays in patient care. Other Health Boards in Wales are interested in adopting the system.  

  

Signal keeps a digital eye on patients from their admission to hospital, to their discharge. It makes staff involved in their care aware of any support they need to leave hospital as soon as they can. This includes details of a package of care they might need before they can leave.  

  

The system is used across Swansea Bay to support on\-line board rounds carried out by clinicians looking after patients. It means every member of the team involved in a patient’s care has the information available digitally, in real time, no matter where they may physically be.  

  

Signal also provides hospital management with an overview of what’s going on in all the clinical areas. It gives vital real\-time information about capacity across all health board sites, and helps to identify areas which may require additional support.  

  

Health Minister Eluned Morgan said:



> The benefits of the new digital systems we are funding are clear to see. They are streamlining administrative processes for healthcare staff and allowing them more time to focus on patient care.  
> 
>   
> 
> As well as improving quality of care they are also saving health boards money during extremely challenging financial times.  
> 
>   
> 
> I’m very pleased to see Swansea Bay has developed its own digital system to help speed up safe discharge from hospital, which is vital to improving flow through hospitals and cutting waiting times.  
> 
>   
> 
> Innovations such as this are exactly the sort of solutions we need to implement to ensure an NHS that is fit for the future.


Matthew John, Director of Digital at Swansea Bay University Health Board, said:



> Signal is an excellent example of clinicians and digital professionals working together to deliver digital solutions that enable better care for our patients.  
> 
>   
> 
> Clinicians in Swansea Bay are now able to identify critical information about their patients along with outstanding actions that need to be taken, in real time from any device. This is eliminating administrative delays and blockages.


Fran Beadle, Chief Nursing Information Officer for Digital Health and Care Wales (DHCW) – which developed WNCR in partnership with all health boards and trusts in NHS Wales – said:



> WNCR has transformed nursing in Wales by standardising documents and providing a digital solution in practice, to enhance patient safety and experience. Collaboration, engagement and listening to feedback from nursing staff has been the true success of this project.